《汉宫春 壬寅元夕上召观灯仁寿宫》
明代·夏言

醮罢星坛，正华灯满架，宝炬盈盘。高下彩霞摇曳，珠斗斓斑。

黄金台殿。光掩映、白玉雕栏。有中使、传宣丹诏。赐臣特地来看。

感激皇恩浩荡，念几人能得，天上奇观。况是阳春降泽，玉帝回銮。

祥光瑞色，护九重、宝月团团。喜今年，太平嘉庆，良宵上奉宸欢。

作者简介：夏言（1482—1548），字公谨，汉族，江西贵溪人。明正德进士。初任兵科给事中，以正直敢言自负。世宗继位，疏陈武宗朝弊政，受帝赏识。裁汰亲军及京师卫队冗员三千二百人，出按皇族庄田，悉夺还民产。豪迈强直，纵横辩博，受宠升至礼部尚书兼武英殿大学士入参机务，不久又擢为首辅。嘉靖二十七年议收复河套事，被至弃市死。其诗文宏整，又以词曲擅名。有《桂洲集》。